Cinci persoane au fost rănite joi, în urma unui accident produs în loclaitatea Sadova, din judeţul Dolj. Unul dintre răniţi este supus manevrelor de resuscitare, potrivit news.ro
”Pe DN 55, localitatea Sadova, judeţul Dolj, s-a produs un accident rutier, în care au fost implicate 2 autoturisme”, anunţă Centrul INFOTRAFIC din Inspectoratul General al Poliţiei Române.
În urma impactului au fost rănite cinci persoane, în cazul uneia dintre acestea salvatorii încercând resuscitarea, însă nu răspunde manevrelor.
Circulaţia rutieră se desfăşoară pe un singur fir, alternativ, prin dirijarea poliţiei, fără probleme privind valorile de trafic.